“Першым напрамкам з’яўляецца гуманітарная дапамога: забеспячэнне харчаваннем, цяплом, медыцынскай дапамогай людзей, пакінутых на волю лёсу. Існуе таксама праблема бежанцаў. Нават калі аб ёй мала гаворыцца, варта памятаць, што ва Украіне ёсць два мільёны бежанцаў, якія пакінулі месцы, ахопленыя ваеннымі дзеяннямі, і перамясціліся, сярод іншага, у кірунку Кіева, і да гэтага часу не маюць пастаяннага даху над галавой”, - так сітуацыю пракаментаваў Ватыканскаму радыё кс. Джамп’ера даль Тоза, сакратар Папскай рады “Cor Unum”. Ён падкрэсліў, што асаблівую занепакоенасць выклікае лёс дзяцей і маладых людзей, пазбаўленых адукацыйных магчымасцяў.